钦定古今图书集成/明伦汇编/闺媛典/第209卷 > 童秉刚妻罗氏
## 钦定古今图书集成/明伦汇编/闺媛典/第209卷 > 童秉刚妻罗氏

按《连城县志》：罗氏，童秉刚妻。夙习女诫，知大义。夫经
商客死南昌，氏闻讣，躄踊悲号，绝粒累日，即欲从夫
地下。姑舅力劝，乃忍死。为未亡人旅榇未得归，氏啮
指流血曰：“宁子母饿死，决不忍旅魄无依也。”遂倾奁
舁榇而归葬焉。夫既得首丘，终身缟素，矢志愈坚，虽
敝衣粝食弗厌。教子读书，有熊丸荻画风。舅没，破产
“治丧，慎终如礼。”